Այս հակիրճ ներածականով ուզեցի բացատրել թէ իշխանութիւն/ժողովուրդ դիսկուրսի ակունքները ուր կարելի է փնտռել կամ որ ուղղութեամբ հնարաւոր է խորացնել: Տէր Պետրսեանի օրերուն ծաւալող կուսակցական դիսկուրսը որոշ արդարացում մը կրնար ունենալ բայց դժբախտաբար մնաց անփոփոխ Քոչարեանի իշխանութեան եւ յատկապէս Սերժ Սարգսեանի նախագահութեան օրերուն, որուն «արգասիքը» հանդիսացաւ ՀՀԿ-ՀՅԴ իշխանական դաշնակցութիւնը (coalition): Հոս արդէն արտաքինի եւ ժողովուրդի միջեւ վերոյիշեալ տարանջատումը սկս-աւ խեղաթիւրուելու նախ եւ առաջ առարկայականօրէն, պարզ այն պատճառով որ ՀՅԴն մտաւ իշխանական համակարգ: